EELNÕU

NARVA LINNAVALITSUS

KORRALDUS

Sotsiaalteenuste arendamiseks määratud 

vahendite kasutamine varjupaigateenuse arendamisele

(ruumi ümberehitamine isolaatoriks)

1. ASJAOLUD JA MENETLUSE KÄIK 

Vastavalt 13.06.2007.a Narva Linnavolikogu määrusele nr 796  Narva linna Sotsiaalabiameti hallatava asutuse „Laste Varjupaik“ Põhimäärus“  Narva Laste Varjupaik võtab vastu lapsi vanuses 0. kuni 18. aastani, keda suunatakse varjupaika ühiselamutest ja muudest kohtadest, kus võib  esineda erinevaid nakkusi. Meditsiinilisi uuringuid nad ei läbi, seetõttu on oht nakatada teisi lapsi. Eriti teravalt tõuseb esile probleem pedikuloosi, nakkus- ja nahahaiguste osas. 

Laste varjupaigas ülalpidamistingimuste parendamise eesmärgil ja nakkushaiguste ärahoidmiseks on vaja ümber ehitada olemasolev magamisruum isolaatoriks koos  sanitaar-hügieenilise toa ja magamiskohtadega.

Vastavalt Vabariigi Valitsuse 7. veebruari 2008. a määruse nr 44 «2008. aasta riigieelarve seaduses» kohaliku omavalitsuse üksustele tasandusfondi määratud eraldiste jaotus ning jaotamise ulatus, tingimused ja kord § 17 lõikele 4 omavalitsusüksus võib  eraldatud vahenditest 60% kasutada sotsiaaltoetuste maksmiseks või sotsiaalteenuste arendamise kuludeks. 

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja uute sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta. 

2 ÕIGUSLIKUD JÄRELDUSED

Vastavalt Narva Linnavolikogu 06.03.2008 otsusele nr 60 „2008.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalametil kasutada sotsiaalteenuste osutamiseks ja arendamiseks riigieelarvest määratud vahendeid varjupaigateenuse arendamiseks kuni  100 000 krooni Narva Laste Varjupaigas (magamisruumi ümberehitamine isolaatoriks)

4. RAKENDUSSÄTTED

4.1 Korraldus jõustub seadusega sätestatud korras.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

